CELEX: 32002D0841
Language: ro
Date: 2002-10-24 00:00:00
Title: Decizia Comisiei din 24 octombrie 2002 de modificare a Deciziei 93/197/CEE privind condițiile de sănătate animală și certificarea veterinară la importul de ecvidee înregistrate și de ecvidee pentru reproducție și producție [notificată cu numărul C(2002) 4006]Text cu relevanță pentru SEE.

03/Volumul 44
            
            
               RO
            
            
               Jurnalul Ofícial al Uniunii Europene
            
            
               238
            
         32002D0841
   
               L 287/42
            
            
               JURNALUL OFÍCIAL AL UNIUNII EUROPENE
            
         DECIZIA COMISIEI
   din 24 octombrie 2002
   de modificare a Deciziei 93/197/CEE privind condițiile de sănătate animală și certificarea veterinară la importul de ecvidee înregistrate și de ecvidee pentru reproducție și producție
   
      [notificată cu numărul C(2002) 4006]
   
   (Text cu relevanță pentru SEE)
   (2002/841/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), astfel cum a fost modificată ultima dată prin Decizia 2002/160/CE a Comisiei (2), în special articolul 15 litera (a) și articolul 16,
   întrucât:
   
               (1)
            
            
               Decizia 93/197/CEE a Comisiei (3), astfel cum a fost modificată ultima dată prin Decizia 2002/635/CE (4), a stabilit o listă cu țări terțe din care statele membre trebuie să autorizeze importul de ecvidee înregistrate, precum și de ecvidee pentru reproducție și producție.
            
         
               (2)
            
            
               Kirghizstanul a fost în mod neintenționat omis din această listă prin Decizia 2002/635/CE. De aceea, această țară trebuie să figureze din nou în această listă.
            
         
               (3)
            
            
               Pentru a obține un certificat de sănătate E în conformitate cu Decizia 93/197/CEE, trebuie efectuate anumite teste sanitare pe probe care trebuie prelevate în termen de zece zile de la export. Acest termen a fost dificil de respectat, în special atunci când aceste probe trebuiau testate în laboratoare desemnate de statul membru de destinație. Acest termen trebuie deci să fie prelungit.
            
         
               (4)
            
            
               Decizia 93/197/CEE trebuie modificată în consecință.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele la Decizia 93/197/CEE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 24 octombrie 2002.
      
         
            Pentru Comisie
         
         David BYRNE
         
            Membru al Comisiei
         
      
   
   
      (1)  JO L 224, 18.8.1990, p. 42.
   
      (2)  JO L 53, 23.2.2002, p. 37.
   
      (3)  JO L 86, 6.4.1993, p. 16.
   
      (4)  JO L 206, 3.8.2002, p. 20.
   
      ANEXĂ
      Anexele I și II se modifică după cum urmează:
      
                  (1)
               
               
                  La anexa I , lista țărilor terțe care aparțin grupei B se înlocuiește cu următoarea listă:
                  „Australia (AU), Bulgaria (BG), Belarus (BY), Cipru (CY), Republica Cehă (CZ), Estonia (EE), Croația (HR), Ungaria (HU), Kirghizstan (1)(2) (KG), Lituania (LI), Letonia (LV), Fosta Republică Iugoslavă a Macedoniei (3) (MK), Noua Zeelandă (NZ), Polonia (PL), România (RO), Rusia (1) (RU), Republica Slovacă (SK), Slovenia (SL), Ukraina (UA), Republica Federală Iugoslavă (YU).”
               
            
                  (2)
               
               
                  La anexa II, litera (j) din secțiunea III „Informații sanitare” din certificatul de sănătate E se modifică după cum urmează:
                  
                              (a)
                           
                           
                              la a doua liniuță, „zece zile” se înlocuiește cu ;„douăzeci și una de zile”;
                           
                        
                              (b)
                           
                           
                              la a treia liniuță, „zece zile” se înlocuiește cu .„douăzeci și una de zile”.